สวัสดีวันหยุด ฝุ่นละออง PM 2.5 ยังไม่ไปไหน เชียงใหม่ อันดับ 9 เมืองมลพิษโลก
กรมควบคุมมลพิษ รายงานค่าฝุ่นละอองPM 2.5 เช้าวันหยุด พบยังเกินมาตรฐานหลายพื้นที่ ทั้งกรุงเทพฯ และปริมณฑล ขณะที่ เชียงใหม่ ติดอันดับ 9 เมืองที่มีค่าฝุ่นละอองสูงสุดในโลกวันที่ 22 ก.พ. กรมควบคุมมลพิษ รายงานสภาพอากาศช่วงเช้า เมื่อเวลา 10.00 น. พบว่า สถานการณ์คุณภาพอากาศ พื้นที่ทั่วประเทศคุณภาพอากาศอยู่ในระดับ ดีมากถึงมีผลกระทบต่อสุขภาพโดยสารมลพิษทางอากาศที่ตรวจพบเกินมาตรฐานได้แก่ ฝุ่นละออง ขนาดไม่เกิน 2.5 ไมครอน (PM2.5) ตรวจพบค่าระหว่าง 11-125 ไมโครกรัมต่อลูกบาศก์เมตร (µg/m3) เกินมาตรฐานที่บริเวณริมถนนกาญจนาภิเษก เขตบางขุนเทียน กรุงเทพฯ ริมถนนพระราม 4 เขตปทุมวัน กรุงเทพฯ ริมถนนลาดพร้าว เขตวังทองหลาง กรุงเทพฯ ริมถนนดินแดง เขตดินแดง กรุงเทพฯ แขวงพลับพลา เขตวังทองหลาง กรุงเทพฯต่างจังหวัด ต.บ้านเหนือ อ.เมือง จ.กาญจนบุรี ต.บ้านสวน อ.เมือง จ.ชลบุรี ต.แม่ปะ อ.แม่สอด จ.ตาก ต.นครปฐม อ.เมือง จ.นครปฐม ต.บางพูด อ.ปากเกร็ด จ.นนทบุรี ต.คลองหนึ่ง อ.คลองหลวง จ.ปทุมธานี ต.บางขะแยง อ.เมือง จ.ปทุมธานี ต.บ้านต๋อม อ.เมือง จ.พะเยา ต.หน้าเมือง อ.เมือง จ.ราชบุรี ต.พระบาท อ.เมือง จ.ลำปาง ต.ทรงคนอง อ.พระประแดง จ.สมุทรปราการ ต.ปากน้ำ อ.เมือง จ.สมุทรปราการ ต.บางเสาธง อ.บางเสาธง จ.สมุทรปราการ ต.อ้อมน้อย อ.กระทุ่มแบน จ.สมุทรสาคร ต.มหาชัย อ.เมือง จ.สมุทรสาคร ต.หน้าพระลาน อ.เฉลิมพระเกียรติ จ.สระบุรี ต.เวียง อ.เมือง จ.เชียงราย ต.เวียงพางคำ อ.แม่สาย จ.เชียงราย ต.ช้างเผือก อ.เมือง จ.เชียงใหม่ ต.ศรีภูมิ อ.เมือง จ.เชียงใหม่ ต.ช่างเคิ่ง อ.แม่แจ่ม จ.เชียงใหม่ ต.นาจักร อ.เมือง จ.แพร่ ต.จองคำ อ.เมือง จ.แม่ฮ่องสอนฝุ่นละออง ขนาดไม่เกิน 10 ไมครอน (PM10) ตรวจพบค่าระหว่าง 19-238 ไมโครกรัมต่อลูกบาศก์เมตร (µg/m3) เกินมาตรฐานที่บริเวณ ต.หน้าเมือง อ.เมือง จ.ราชบุรี ต.หน้าพระลาน อ.เฉลิมพระเกียรติ จ.สระบุรี ต.จองคำ อ.เมือง จ.แม่ฮ่องสอนขณะที่ แอปฯ AirVisual รายงานว่า เชียงใหม่ ประเทศไทย ติดอันดับ 9 เมืองที่มีค่าฝุ่นละอองสูงสุดในโลก โดยอันดับ 1 อยู่ที่เมืองลาฮอร์ ปากีสถาน.
กรมควบคุมมลพิษ รายงานค่าฝุ่นละออง PM 2.5 เช้าวันหยุด พบยังเกินมาตรฐานหลายพื้นที่ ทั้งกรุงเทพฯ และปริมณฑล ขณะที่ เชียงใหม่ ติดอันดับ 9 เมืองที่มีค่าฝุ่นละอองสูงสุดในโลก
ฝุ่นละออง,ฝุ่นPM2.5,มลพิษ,ค่าฝุ่นละออง,เช็กค่าฝุ่นละออง,เชียงใหม่,ข่าวทั่วไป